ᱦᱟᱸᱥᱰᱤᱦᱟ

ᱦᱟᱱᱥᱰᱤᱦᱟ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱫᱩᱢᱠᱟᱹ ᱦᱚᱱᱚᱛ ᱨᱮᱱᱟᱜ ᱫᱩᱢᱠᱟᱹ ᱥᱚᱫᱚᱨ ᱪᱟᱸᱜᱟ ᱠᱷᱚᱸᱰ ᱨᱮᱭᱟᱜ ᱥᱚᱨᱟᱭᱦᱟᱴ ᱥᱟᱶᱛᱟ ᱩᱛᱷᱱᱟᱹᱣ ᱵᱞᱚᱠ ᱨᱮᱭᱟᱜ ᱢᱤᱫ ᱟᱹᱛᱩ ᱠᱟᱱᱟ᱾

ᱚᱛᱱᱚᱜ

ᱴᱷᱟᱶ
ᱦᱟᱱᱥᱰᱤᱦᱟ ᱫᱚ ᱡᱷᱟᱨᱠᱷᱚᱸᱰ ᱨᱮᱭᱟᱜ ᱮᱛᱚᱢᱼᱥᱟᱢᱟᱝ ᱥᱮᱫ ᱵᱤᱦᱟᱨ ᱥᱤᱢᱟᱹ ᱟᱲᱮ ᱨᱮ ᱢᱮᱱᱟᱜᱼᱟ᱾ ᱦᱟᱱᱥᱰᱤᱦᱟ ᱫᱚ ᱡᱷᱟᱨᱠᱷᱚᱸᱰ ᱨᱮᱭᱟᱜ ᱫᱩᱢᱠᱟᱹ ᱦᱚᱱᱚᱛ ᱨᱮ ᱫᱮᱣᱜᱷᱚᱨ ᱟᱨ ᱜᱳᱰᱰᱟ ᱢᱩᱸᱫᱽ ᱨᱮᱭᱟᱜ ᱡᱟᱹᱛᱤᱭᱟᱹᱨᱤ ᱥᱚᱲᱚᱠ ᱑᱓᱓ ᱟᱲᱮ ᱨᱮ ᱢᱮᱱᱟᱜᱼᱟ᱾

ᱢᱤᱫ ᱧᱮᱱᱮᱞ
ᱢᱮᱯ ᱨᱮ ᱟᱹᱰᱤ ᱢᱟᱨᱟᱝ ᱮᱨᱤᱭᱟ ᱧᱮᱞᱚᱜ ᱠᱟᱱᱟ, ᱥᱟᱢᱟᱝ ᱴᱚᱴᱷᱟ ᱵᱟᱫ ᱠᱟᱛᱮ ᱡᱟᱦᱟᱸ ᱨᱮ ᱨᱟᱡᱽᱢᱚᱦᱚᱞ ᱵᱩᱨᱩ ᱵᱚᱞᱚ ᱟᱠᱟᱱ ᱟᱨ ᱨᱟᱢᱜᱚᱲ ᱵᱩᱨᱩ ᱢᱮᱱᱟᱜᱼᱟ, ᱟᱹᱰᱤ ᱢᱟᱨᱟᱝ ᱡᱟᱭᱜᱟ ᱛᱮ ᱠᱚᱢ ᱩᱥᱩᱞ ᱵᱩᱨᱩ, ᱰᱩᱝᱨᱤ ᱯᱟᱥᱱᱟᱣ ᱢᱮᱱᱟᱜᱼᱟ᱾ᱴᱚᱴᱷᱟ ᱨᱮ ᱟᱹᱛᱩ ᱴᱚᱴᱷᱟ ᱨᱮᱭᱟᱜ ᱮᱞᱮᱞ ᱜᱮ ᱰᱷᱮᱨᱟ, ᱠᱷᱟᱹᱞᱤ ᱢᱤᱫ ᱵᱟᱨ ᱡᱟᱭᱜᱟ ᱨᱮ ᱵᱟᱡᱟᱨ ᱥᱚᱦᱚᱨ ᱧᱮᱞᱚᱜᱼᱟ᱾

ᱮᱨᱤᱭᱟ

ᱰᱮᱢᱚᱜᱽᱨᱟᱯᱷᱤ
᱒᱐᱑᱑ ᱨᱮᱭᱟᱜ ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱞᱮᱠᱟᱛᱮ, ᱦᱟᱱᱥᱰᱤᱦᱟ ᱨᱮ ᱔,᱑᱘᱒ ᱜᱚᱴᱟᱱ ᱦᱚᱲ ᱢᱮᱱᱟᱜ ᱠᱚᱣᱟ, ᱱᱩᱠᱩ ᱢᱩᱸᱫᱽ ᱨᱮ ᱒,᱒᱑᱐ (᱕᱓%) ᱫᱚ ᱠᱚᱲᱟ ᱟᱨ ᱑,᱙᱗᱒ (᱔᱗%) ᱫᱚ ᱠᱩᱲᱤ ᱢᱮᱱᱟᱜ ᱠᱚᱣᱟ᱾ ᱖ ᱥᱮᱨᱢᱟ ᱠᱷᱚᱱ ᱠᱚᱢ ᱩᱢᱮᱨ ᱨᱮᱱ ᱫᱚ ᱗᱐᱕ ᱜᱚᱴᱟᱱ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱦᱟᱱᱥᱰᱤᱦᱟ ᱨᱮ ᱗᱘.᱒᱙% ᱥᱤᱠᱷᱱᱟᱹᱛᱟᱱ ᱦᱚᱲ ᱢᱮᱱᱟᱜ ᱠᱚᱣᱟ᱾

ᱪᱟᱪᱞᱟᱣ
ᱯᱩᱞᱤᱥ ᱤᱥᱴᱮᱥᱚᱱ
ᱦᱟᱱᱥᱰᱤᱦᱟ ᱨᱮ ᱢᱤᱫ ᱯᱩᱞᱤᱥ ᱤᱥᱴᱮᱥᱚᱱ ᱢᱮᱱᱟᱜᱼᱟ᱾

ᱦᱮᱡ ᱥᱮᱱ
ᱫᱩᱢᱠᱟᱹ, ᱫᱮᱣᱜᱷᱚᱨ, ᱜᱳᱰᱰᱟ ᱟᱨ ᱵᱷᱟᱜᱚᱞᱯᱩᱨ ᱨᱮᱭᱟᱜ ᱥᱚᱲᱚᱠ ᱦᱟᱱᱥᱰᱤᱦᱟ ᱨᱮ ᱢᱮᱥᱟ ᱟᱠᱟᱱᱟ᱾ ᱡᱟᱹᱛᱤᱭᱟᱹᱨᱤ ᱥᱚᱲᱚᱠ ᱑᱓᱓ ᱫᱚ ᱫᱮᱣᱜᱷᱚᱨ ᱟᱨ ᱜᱳᱰᱰᱟ ᱨᱮ ᱡᱚᱯᱲᱟᱣ ᱟᱠᱟᱫᱟ᱾ ᱫᱩᱢᱠᱟᱹ ᱟᱨ ᱵᱷᱟᱜᱚᱞᱯᱩᱨ ᱫᱚ ᱯᱚᱱᱚᱛ ᱢᱟᱨᱟᱝ ᱥᱚᱲᱚᱠ ᱦᱚᱛᱮᱛᱮ ᱡᱚᱯᱲᱟᱣ ᱢᱮᱱᱟᱜᱼᱟ, ᱱᱚᱣᱟ ᱫᱚ ᱛᱟᱭᱚᱢ ᱫᱟᱨᱟᱢ ᱡᱟᱹᱛᱤᱭᱟᱹᱨᱤ ᱥᱚᱲᱚᱠ ᱦᱚᱸ ᱵᱮᱱᱟᱣ ᱫᱟᱲᱮᱭᱟᱜᱼᱟ᱾ ᱢᱟᱱᱫᱟᱨ ᱵᱩᱨᱩ ᱥᱮᱫ ᱛᱮ ᱫᱩᱢᱠᱟᱹ–ᱵᱷᱟᱜᱚᱞᱯᱩᱨ ᱵᱽᱨᱚᱰᱜᱮᱡᱽ ᱞᱟᱭᱤᱱ ᱦᱚᱛᱮᱛᱮ ᱱᱚᱣᱟ ᱟᱹᱛᱩ ᱡᱚᱯᱲᱟᱣ ᱢᱮᱱᱟᱜᱼᱟ᱾ ᱦᱟᱱᱥᱰᱤᱦᱟ ᱨᱮᱞ ᱥᱴᱮᱥᱚᱱ ᱫᱚ ᱟᱹᱛᱩ ᱨᱮᱭᱟᱜ ᱮᱛᱚᱢ ᱥᱮᱫ ᱨᱮ ᱢᱮᱱᱟᱜᱼᱟ᱾

ᱥᱮᱪᱮᱫ
 ᱫᱩᱢᱠᱟᱹ ᱦᱚᱱᱚᱛ ᱨᱮᱭᱟᱜ ᱡᱚᱣᱦᱚᱨ ᱱᱚᱵᱷᱳᱫᱚᱭ ᱵᱤᱫᱽᱭᱟᱞᱚᱭ ᱫᱚ ᱦᱟᱱᱥᱰᱤᱦᱟ ᱨᱮᱭᱟᱜ ᱮᱛᱚᱢ ᱥᱮᱫ ᱨᱮ ᱢᱮᱱᱟᱜᱼᱟ᱾ ᱱᱚᱣᱟ ᱫᱚ ᱑᱙᱘᱖ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱᱟ᱾

 ᱵᱤᱨᱥᱟ ᱪᱟᱥ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱯᱷᱩᱞᱳᱼᱡᱷᱟᱱᱳ ᱢᱩᱨᱢᱩ ᱛᱚᱣᱟ ᱴᱮᱠᱱᱚᱞᱚᱡᱤ ᱠᱚᱞᱮᱡᱽ ᱫᱚ ᱒᱐᱑᱙ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱᱟ᱾

 ᱥᱟᱹᱠᱷᱭᱟᱹᱛ

ᱛᱷᱚᱠ: ᱡᱷᱟᱨᱠᱷᱚᱸᱰ
ᱛᱷᱚᱠ: ᱫᱩᱢᱠᱟᱹ ᱦᱚᱱᱚᱛ
ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱟᱹᱛᱩ
ᱛᱷᱚᱠ: ᱫᱩᱢᱠᱟᱹ ᱦᱚᱱᱚᱛ ᱨᱮᱱᱟᱜ ᱟᱹᱛᱩ